שיחה:מכללת BPM

message: זו לא נראית כמו מכללה אקדמית, האם כל מוסד לימודים שהכניס את המילה 'מכללה' לשמו ראוי לערך?•אור שפירא •  כ"ט בתמוז ה'תשע"ג • 17:02, 7 ביולי 2013 (IDT)
replies: text: זו בפירוש לא מכללה אקדמית, ולדעתי היא אינה עוברת את רף החשיבות האנציקלופדית. Lostam - שיחה 19:54, 7 ביולי 2013 (IDT)
replies: text: :גם אני חושב שניתן למחוק. ‏cheshin61‏ • שיחה • א' באב ה'תשע"ג •  21:49, 7 ביולי 2013 (IDT)
replies: text: ::+1 פרסומת נטו, לא אנציקלופדיה Assayas • שיחה • 13:07, 12 ביולי 2013 (IDT)
thread_title: דיון חשיבות

message: חשיבותו האנציקלופדית של הערך אינה מובהרת בו, לדעתי. יוניון ג'ק - שיחה 21:05, 10 בספטמבר 2017 (IDT)
replies: text: הערך נמחק בשנת 2013 לאחר דיון חשיבות, ולכן לא ניתן היה להעלות אותו מחדש מבלי לנמק קודם לכן מהו שינוי הנסיבות המהותי שחל מאז ועד היום. מחקתי את הערך. Lostam - שיחה 21:56, 10 בספטמבר 2017 (IDT)
thread_title:  הבהרת חשיבות אנציקלופדית 

message: שלום לכולם, מבין כי דיון החשיבות התקיים לפני כ-4 שנים, וממנו עלה כי המכללה לא עוברת את רף החשיבות. התהליך שהמכללה מאז ועד היום הוא משמעותי, והדבר מגובה ע"י כתבות בערוצי תקשורת שונים, ואני מאמין כי כיום המכללה חשובה מספיק בכדי שתיחשב כבעלת ערך אנציקלופדי. כיום מכללת BPM מסמיכה כ-1,000 בוגרים בשנה בקורסים השונים, ומבין בוגריה נמנים מוזיקאים בעלי הצלחה מקומית ובינלאומית כאחד. בנוסף, BPM מוסמכת בינלאומית ע"י יצרניות תוכנות ההפקה המובילות בתעשיית המוזיקה העולמית: Cubase מבית Steinberg, תוכנת Live מבית Ableton, ותוכנת Rekordbox DJ מבית פיוניר DJ.
מוזמנים לעיין בכתבות הבאות:
Ynet: כתבה על פרויקט תהודת גמר של BPM בשיתוף קורין אלאל
מעריב - כתבה נוספת על הפרויקט
מכללת BPM מופיעה באייטם של מגזין DJ Mag האיטלקי
כתבה על מכללת BPM באתר Time Out
כתבה על קורס תקלוט לנוער בערוץ 1
סיקורים שונים של פרויקט ניתוק/חיבור בשיתוף וואלה!: 1 2
סיקורים שונים של פרויקט חי על הקצה של תחנת רדיו הקצה בשיתוף המכללה באתר Time Out: 1 2
אני אשמח שיתבצע דיון מחודש בנושא, ממתין לתגובתכם. הוספתי את הערך בדף טיוטה של המשתמש שלי, מבקש לעיין. תודה
OmerAssraf1 - שיחה 17:21, 2 באוקטובר 2017 (IDT)
replies: text: טיוטה של הערך נמצאת במשתמש:OmerAssraf1/טיוטה. עדירל - שיחה 21:02, 16 באוקטובר 2017 (IDT)
replies: text: :הערך עצמו כתוב כפרסומת+ניימדרופינג, ורמתו ירודה מאוד. בלי קשר לחשיבות - הערך הזה לא בשל למרחב הערכים. יוניון ג'ק - שיחה 03:21, 17 באוקטובר 2017 (IDT)
replies: text: ::מצד אחד, אני רוצה לשבח את עומר, על שנהג בדיוק בדרך שבה יש לנהוג כשרוצים לשחזר ערך שנמחק בעבר לאחר דיון חשיבות. כתיבת הערך בדף טיוטה ופתיחת דיון חשיבות חדש עם נימוקים מה השתנה מאז הדיון הקודם. מצד שני ולגופו של עניין, לא השתכנעתי שמאז הדיון הקודם חל שינוי נסיבות מהותי שמצדיק את שחזור הערך. מדובר במכללה פרטית לא אקדמית, שלטעמי גם נכון להיום לא עוברת את רף החשיבות האנציקלופדית. Lostam - שיחה 10:11, 17 באוקטובר 2017 (IDT)
replies: text: :::אני חושב שהשאלה היא האם היא המוסד המרכזי במדינה ללימודי הפקת מוסיקה בישראל? האם יש לו מתחרים בתחום המוסיקה? כמה? עדירל - שיחה 10:22, 17 באוקטובר 2017 (IDT)
replies: text: ::::אני מוכן לענות על כל שאלה בנושא כמובן, ומודה על ההתייחסות. כיום קיים היצע רחב של בתי ספר שונים אשר מציעים לימודים בתחום, חלקם אקדמיים (כדוגמת בית ספר רימון או הקרייה האקדמית אונו אשר מציעים מספר מסלולים הדומים באופיים לחלק מהמסלולים שלנו) וחלקם פרטיים (כדוגמת אולפני פלוטו, בית הספר 'סאונד' ע"ש יואב גרא, סלע סקול, עד לא מזמן בית ספר מיוזיק (שנסגר לאחרונה) ועוד...). אני יכול להעיד ע"פ מספר הבוגרים שלנו כי מכללת BPM היא אכן המוסד המרכזי ביותר בארץ כיום ללימודי מקצועות ההפקה המוזיקלית והנדסת הקול, יחד עם מקצועות נוספים כמו הפקת מוזיקה אלקטרונית ולימודי תקליטנות (DJ). אני אשאר במעקב על עמוד השיחה הזה במידה ויש לכם עוד שאלות בנושא, תודה שוב. OmerAssraf1 - שיחה 14:06, 17 באוקטובר 2017 (IDT)

text: לדעתי הנתונים שהוצגו מבהירים את החשיבות. אפילו אם הוא לא המוסד המרכזי, משהו שקשה לשפוט בלי מקורות, הוא ודאי אחד החשובים, ועם מספר בוגרים כזה אין ספק שיש לו השפעה גדולה על המוזיקה הישראלית העכשווית (או לפחות זו שמייצאים מכאן). נתנאל - שיחה - מומלצים 01:39, 18 באוקטובר 2017 (IDT)
replies: text: :גם לדעתי יש חשיבות. עם זאת, הערך לא בשל. חסרים יותר מדי פרטים. למשל, כיום בתל אביב, הוקם בחיפה. מה קרה באמצע? מתי זה קרה? וכמובן, מספר תלמידים, בוגרים וכדו'. יזהר ברק • שיחה • כ"ט בתשרי ה'תשע"ח • 19:59, 18 באוקטובר 2017 (IDT)
replies: text: ::אני מוכן להשלים כל פרט שאתם רואים לנכון שיהיה בערך וכרגע חסר. אם תסתכל בהתכתבות מטה בסקשן 'שאלות', עניתי על השאלה לגבי מועד המעבר. באופן כללי, אני בניתי את הערך מחדש ע"ב הפורמט של בית ספר רימון, כך שכל פרט שהשמטתי היה עקב חוסר הופעתו בעמוד של רימון או חוסר הרלוונטיות שלו אלינו. OmerAssraf1 - שיחה 13:37, 19 באוקטובר 2017 (IDT)
replies: text: :::הסתכלתי בטיוטה אבל היא דלה מאוד. אין שם כמעט תוכן פרט לרשימות שמיות. גילגמש • שיחה 11:39, 22 באוקטובר 2017 (IDT)
replies: text: ::::אפשר לומר לי איזה תוכן צריך להופיע בערך ואוסיף אותו, הטיוטה מטרתה להשתנות בהתאם לצורך כמובן. שוב אציין שבניתי את הטיוטה על בסיס הערך של רימון ואני לא חושב שההבדל בנפח בין הערכים הוא גדול במיוחד. OmerAssraf1 - שיחה 11:55, 22 באוקטובר 2017 (IDT)
replies: text: :::::, גודלו של הערך שאתה כתבת הוא 6,194 בתים, והערך על בי"ס רימון - גודלו 11,923 בתים. בערך פי 2. יוניון ג'ק - שיחה 19:31, 22 באוקטובר 2017 (IDT)
replies: text: :::::: , אתה בטוח לגבי זה? פתאום כשאני מסתכל נראה כי נמחקה רשימת הבוגרים של רימון מהערך ועכשיו נראה כי הערך לא רחוק במיוחד מכמות הבתים בערך של BPM. בכל מקרה, אני יכול בקלות להשוות את כמות המילים לזאת של רימון דרך הרחבה על קטגוריות קיימות כדוגמת הפרויקטים, או תוספת של קורסים פרטניים שעוברים במכללה, אך מסיבות של שיקול דעת חשבתי לשמור על הערך דווקא יחסית מצומצם ולכן הוא בגודל שהוא נמצא בו כרגע. אם כמות הבתים היא מה שמבחינתך חסר בכדי לעבור את רף החשיבות, אני יכול להרחיב על דברים קיימים או דברים אחרים לבקשתך.OmerAssraf1 - שיחה 10:00, 23 באוקטובר 2017 (IDT)
replies: text: ::::::::ניפוח הערך בפרויקטים ובקורסים זה לא פתרון. את זה הקורא יכול לקבל בעיון באתר המוסד. צריך להציג פה תוכן אנציקלופדי רציני. כגון: היסטוריה של המוסד, הישגים עיקריים (לא רשימת הישגים פרסומית, אלא עריכה אנציקלופדית) וכיוצא באלה דברים. לשפוך רשימת בוגרים או רשימת קורסים או מורים - זה סתם פרסומת. גילגמש • שיחה 20:19, 23 באוקטובר 2017 (IDT)
replies: text: :::::::::(א) הסרתי מהערך רימון בית ספר למוסיקה את רשימת הבוגרים, מאחר ואין לזה מקום, ובמקום זאת יצרתי את הקטגוריה בוגרי בית הספר רימון למוסיקה. (ב) מספר המילים או מספר הבתים הוא בשום פנים ואופן לא קריטריון לבחינת חשיבות אנציקלופדית של ערך. יוניון ג'ק - שיחה 20:30, 23 באוקטובר 2017 (IDT)
replies: text: :::::::::: מה מבחינתך נחשב הישג של מוסד לימודי? אני נמצא כמובן בקשר ישיר עם שני מייסדי המכללה ויכול להוציא מהם כל סוג של הישג ע"פ הגדרתכם. באופן כללי אני מקבל את הרושם כי לא מעט מכם התרשמתם לחיוב בסופו של דבר כי המכללה בסופו של דבר כן עוברת את רף החשיבות (כפי שהעידו  ו-), , וזה רק עניין של מספר ליטושים לערך בשביל שייעמוד בסטנדרטים, אז תודה ואשמח להמשך חניכה בנושא. OmerAssraf1 - שיחה 10:09, 24 באוקטובר 2017 (IDT)
replies: text: :::::::::::זה לא דיון חשיבות, לכן זה לא רלוונטי. בדיון שחזור לא צריך להכריע בשאלת החשיבות - היא הוכרעה כבר (אין חשיבות) יש לבדוק אם יש שינוי נסיבות לעומת המצב הקודם. אני מציע שתרחיב את הערך בתוכן אניצקלופדי ואחר כך נבדוק אם יש הבדל של ממש לעומת המצב הישן. אם ההבדל היחיד הוא שינוי נוסח - זה לא מספיק. גילגמש • שיחה 12:17, 24 באוקטובר 2017 (IDT)
replies: text: ::::::::::: ושוב אשאל, מה מבחינתך תוכן אנציקלופדי ששווה להוסיף לערך? מה זה הישג ששווה להרחיב עליו בערך אנציקלופדי? OmerAssraf1 - שיחה 13:19, 24 באוקטובר 2017 (IDT)
replies: text: ::::::::::::תוכן אנציקלופדי הוא היסטוריה של המוסד, מסלולי לימוד וכיוצא באלה דברים. הישגים זה גם תוכן אנציקלופדי חשוב. ההישג צריך להיות מוכר ככזה על ידי גוף חיצוני ונייטרלי - למשל פרס שקיבל המוסד או ביקורת משמעותית (חיובית או שלילית) בספרות הרלוונטית. אם אין כזאת אז צריך לראות כמה תלמידים וכמה בוגרים יש למוסד. גילגמש • שיחה 18:34, 24 באוקטובר 2017 (IDT)

text: :::::::::::: ביצעתי תיקונים והרחבות בערך עם תוספת של תוכן אנציקלופדי לבקשתך. אשמח להתייחסות הויקיפדים. OmerAssraf1 - שיחה 10:57, 9 בנובמבר 2017 (IST)

text: מהיכרותי, מדובר במוסד מרכזי בתחום לימודי הסאונד, ההפקה המוזיקלית והמוזיקה האלקטרונית בישראל. קיים מאז 2003. הרצו בו במרוצת השנים יוסי פיין, קורין אלאל, עופר מאירי, שרון מולדאבי, יואב קוטנר, קוואמי. נינט טייב למדה שם. ראו כאן. יש חשיבות. טוסברהינדי (שיחה) 22:24, 23 באוקטובר 2017 (IDT)
thread_title:  בקשה לדיון חשיבות מחדש 

message: *מה משך הלימודים במכללה? 
*מתי הוא עבר מחיפה לתל אביב?
*מה משך הלימודים במכינה? מה לומדים במכינה? 
עדירל - שיחה 09:15, 17 באוקטובר 2017 (IDT)
*מה משך הלימודים במכללה? 
-לימודים במכללה יכולים להימשך כמספר ימים בקורסים מקצועיים קצרים (כדוגמת קורסי הנוער שאורכם כ-21 שעות לימוד הפרוסות על גבי שבוע), ועד לשנתיים (כדוגמת מסלול הדגל של המכללה, מסלול BSP המקיף להפקה מוזיקלית)
*מתי הוא עבר מחיפה לתל אביב?
-המכללה עברה לתל אביב בשנת 2007.
*מה משך הלימודים במכינה? מה לומדים במכינה? 
-המכינה מיועדת לנרשמים ללימודים במסלולים בהם נלמדים מקצועות המוזיקה, אשר מגיעים ללא רקע מוזיקלי. המכינה אורכה 10 שעות הפרוסות ע"ג 5 מפגשים, ובמהלכה לומדים תיאוריה מוזיקלית בסיסית, נגינה בסיסית במקלדת וקריאה וכתיבה של תווים.OmerAssraf1 - שיחה 15:28, 17 באוקטובר 2017 (IDT)
replies: text: האם ה"מכללה" הזו מוכרת על ידי המועצה להשכלה גבוהה ו/או נמצאת תחת פיקוחה? יוניון ג'ק - שיחה 18:06, 17 באוקטובר 2017 (IDT)
replies: text: :כתוב בערך שלא. עדירל - שיחה 18:14, 17 באוקטובר 2017 (IDT)
replies: text: ::זה לא כתוב בצורה מפורשת. אשמח אם  ישיב. תודה. יוניון ג'ק - שיחה 01:22, 18 באוקטובר 2017 (IDT)
replies: text: :::המכללה אכן לא מוכרת או מפוקחת ע"י המועצה להשכלה גבוהה. OmerAssraf1 - שיחה 10:24, 18 באוקטובר 2017 (IDT)
replies: text: ::::אם כך, האם אין בעייתיות ששם הערך יהיה "מכללת BPM"? האם אין זו הטעייה של קוראי ויקיפדיה? (אני שואל ברצינות) יוניון ג'ק - שיחה 19:53, 18 באוקטובר 2017 (IDT)
replies: text: :::::אין שום בעיה במילה "מכללה". יש הרבה מכללות לא אקדמיות. הביטוי "מכללה אקדמית" אסור בשימוש למי שאינו כזה, כפי שמוזכר בערך מכללה. יזהר ברק • שיחה • כ"ט בתשרי ה'תשע"ח • 19:57, 18 באוקטובר 2017 (IDT)
replies: text: ::::::אילו עוד מכללת לא אקדמיות יש? אודה לך אם תוכל להוסיף מספר דוגמאות (אני לא הצלחתי למצוא כאלו). יוניון ג'ק - שיחה 20:15, 18 באוקטובר 2017 (IDT)
replies: text: :::::::מכללת רידמן, מכללת אילמה. ראה מכללות מקצועיות בישראל. עדירל - שיחה 21:05, 18 באוקטובר 2017 (IDT)
replies: text: ::::::::תודה. יוניון ג'ק - שיחה 22:00, 18 באוקטובר 2017 (IDT)
צריך להבהיר בערך את עניין משך הלימודים. האם אין קורסים של שעה שבועית אחת במשך סמסטר או שנה? אין הצדקה לרשימת הבוגרים, כפי שהוסכם במזנון ולצערי עדיין לא בוצע ברוב הערכים, אבל אין צורך להוסיף חדשים. אפשר לציין 3-4 שמות בולטים, בתנאי שממש למדו שם, נניח שלושה ימים בשבוע במשך שנתיים. נרו יאיר • שיחה • ג' בחשוון ה'תשע"ח • 11:51, 23 באוקטובר 2017 (IDT)

text: מוזמן להעיף מבט על הערך, ביצעתי בו מספר עריכות בהתאם להתכתבות מעלה. את רשימת הבוגרים אני שומר כרגע לעצמי בצד מחוץ לערך, אני מאמין שפעילות המכללה מספיק עומדת בפני עצמה בכדי שלא יהיה צורך בניימדרופינג כפי שנאמר. אם נוכל בהמשך נפריד את רשימת הבוגרים לרשימה נפרדת בדומה לרימון. במידה ויש הערות נוספות מוזמנים להעיר. OmerAssraf1 - שיחה 14:18, 23 באוקטובר 2017 (IDT)
thread_title:  שאלות 

message: שלום לכל מי שלקח חלק בדיון עד כה, , , , , , ,  ונוספים שאולי פספסתי. אני פונה אליכם ישירות בתיוג מפני שעדכנתי את הערך בצורה נרחבת יחסית שבוע שעבר ולאחר בקשת התייחסות לא קיבלתי מענה. אשמח להתייחסותכם, הוספתי תוכן רב ושיניתי את הערך ואני מעוניין להזיז את העניין קדימה. הערות, בקשות ושאלות יתקבלו בברכה. תודה OmerAssraf1 - שיחה 12:34, 14 בנובמבר 2017 (IST)
replies: text: שלום OmerAssraf1, מצטער על האיחור בתגובה. לשחזור הערך אין צורך באיסוף חתימות (נדרש רק כשהערך נמחק בהצבעה); מספיק להצביע על שינוי מהותי בנסיבות ולהשיג הסכמה רחבה על כך. לדעתי הכתיבה מחדש של הערך והבאתו למצב אנציקלופדי סביר, והטיעונים והנתונים שהוצגו לגבי מספר הבוגרים והמקום שתופס בית הספר בתעשיית המוזיקה כיום, הם שינוי מספיק בנסיבות ביחס לערך שנמחק אז בדיון קצרצר, וכעת חשיבות הערך מובהרת בו. מתייג את , ,  ו שהביאו למחיקת הערך ב-2013, שיביעו את דעתם לגבי השינוי והחשיבות על סמך הטיוטה הנוכחית. נתנאל - שיחה - מומלצים 00:05, 22 בנובמבר 2017 (IST)
replies: text: :היה דיון חשיבות נוסף רק לפני חודש, ולא הושגה הסכמה רחבה לשחזור הערך, כנדרש על פי הכללים. אני בספק רב אם בחודש שחלף חל שינוי נסיבות מהותי שניתן יהיה לקבל לגביו הסכמה רחבה. מציע לגייס חמישה תומכים בעלי זכות הצבעה ולפתוח הצבעת שחזור. Lostam - שיחה 07:54, 22 בנובמבר 2017 (IST)
replies: text: :: היי Lostam. אלא אם כן נעשה דיון חשיבות מחדש שלא בדף השיחה, אני לא רואה דיון של ממש בנוגע לחשיבות אשר נעשה לאחר הדיון האחרון ב-2013. אני העליתי את הערך המחודש לפני כחודש, מה שהוביל למחיקה שלו עקב אותו דיון החשיבות קודם שנעשה ב-2013, ולא לפני חודש. אני בתגובה ביקשתי דיון חשיבות מחודש, מה שהוביל לדיון הארוך שאתה רואה בפסקאות מעל, במסגרתו מספר ויקיפדים הביעו הכרה בשינוי נסיבות אשר מצדיק את קיום הדף, בעוד שמספר ויקיפדים אחרים נתנו לי הערות לשיפור הערך בכדי שיעבור את דיון החשיבות המחודש ברגע שיקרה, ולא ראיתי סיבה לחוסר הכרה בחשיבות הערך שלא קיבלה מענה. אני מודה לנתנאל על כל הסיוע בטיוב הערך.
replies: text: :::עיינתי שוב בערך החדש, וגם אם המקום ראוי לערך אינציקלופדי - כרגע הוא נראה כמו פרסומת למקום. פסקאות כמו "קבלה למכללה" או רשימת הקורסים, או לחילופין משפטים כמו "הכניסה מתאפשרת בהרשמה מראש וללא תשלום", "על תלמיד לעבור מבחני קבלה בהם..." וכו', לא מתאימים לויקיפדיה לעניות דעתי. בהצלחה. ‏cheshin61‏ • שיחה • ח' בכסלו ה'תשע"ח •  22:28, 25 בנובמבר 2017 (IST)
thread_title: חידוש הדיון

message: אני לא כל כך בקיא, אבל לפי מה שאני מבין, נדרשים חמישה תומכים בהחזרת הערך כדי שניתן יהיה לנהל שוב דיון חשיבות. אציע שננסה לגייס את המסר הנדרש. עדירל - שיחה 11:22, 19 בנובמבר 2017 (IST)
# עדירל - שיחה 11:22, 19 בנובמבר 2017 (IST)
# טוסברהינדי (שיחה) 12:28, 19 בנובמבר 2017 (IST)
# לא מובן הסיפור הזה של החתימות בערך שלא נמחק בהצבעה, אבל אם זה מה שיסיים את המריחה הזו, שיהיה. נתנאל - שיחה - מומלצים 11:24, 22 בנובמבר 2017 (IST)
# יזהר ברק • שיחה • ד' בכסלו ה'תשע"ח • 17:11, 22 בנובמבר 2017 (IST)
#אבנר - שיחה 17:41, 22 בנובמבר 2017 (IST)
# רואה שינוי נסיבות. רואה גם חשיבות: אם תיכון ותיק ומכובד זכאי לערך, אז גם בית ספר על-תיכוני ברמה כזו זכאי לערך.  ‏Ovedc • שיחה 19:00, 22 בנובמבר 2017 (IST)
אני לא יודע מה זה איסוף החתימות הזה, ככה לא מנהלים דיון שחזור. גילגמש • שיחה 22:32, 25 בנובמבר 2017 (IST)
replies: text: אי אפשר לטרטר אדם עד אין קץ. הערך עכשיו במרחב הערכים. הוא פתוח לעריכה ולתיקונים ופתוח גם לדיון חשיבות. אבל הבה נדון לגופו של עניין ולא ננהל דיון בשאלה של מה המנגנון שעל פיו יש לנהל דיון. עדירל - שיחה 22:52, 25 בנובמבר 2017 (IST)
replies: text: :דבר כזה לא יקום ולא יהיה. הערך יעמוד בכללים שלנו. דיון שחזור יתנהל בצורתו התקינה. הערך בצורתו הנוכחית ימחק. לא אנהל כל דיון עד שהחרפה הזאת לא תוסר מעלינו. שום סטייה ולו גם הקלה ביותר מהכללים שלנו בנושא מחיקת ערכים ושחזורם לא תהיה מקובלת. מי שרוצה לדון על שחזור הערך צריך לקיים דיון שחזור. גילגמש • שיחה 08:10, 26 בנובמבר 2017 (IST)

text: :עכשיו ראיתי שרמסת ברגל גסה את המנהל התקין והעברת בניגוד מוחלט לנהלים את הערך למרחב הערכים בלי שהתקיימו התנאים לשחזורו. פעלתי לתיקון העוול שגרמת. גילגמש • שיחה 08:24, 26 בנובמבר 2017 (IST)
replies: text: ::לרגע חשבתי שמדובר בדיון על שמירת השבת. אין כאן שום עוול ושום חרפה. קצת הגזמת. אבנר - שיחה 08:33, 26 בנובמבר 2017 (IST)
replies: text: :::יש להקפיד על הנהלים. לדיון שחזור יש מבנה קבוע. איסוף חתימות אפשר לבצע לפני הצבעת שחזור אבל גם אז אין לשחזר את הערך לפני שהוחלט לעשות כן בהצבעה. אני מקפיד מאוד על כל הכללים הנוגעים למחיקת ערכים ושחזורם. גילגמש • שיחה 10:10, 26 בנובמבר 2017 (IST)
replies: text: ::::דרך מעולה להמאיס את ויקיפדיה על אנשים. אבנר - שיחה 10:15, 26 בנובמבר 2017 (IST)
replies: text: :::::אני סבור אחרת. אמשיך בדרך זו בדיוק גם בעתיד. גילגמש • שיחה 10:19, 26 בנובמבר 2017 (IST)
replies: text: ::::::אין ספק שאתה מצליח, רבים מציינים את שמך כמי שהרחיק אותם. אבנר - שיחה 10:27, 26 בנובמבר 2017 (IST)
replies: text: :::::::גילגמש - אני מבין שנהלים נרמסו בדרך לשחזור הערך, אבל כרגע אני רואה רק ביקורת ושום סיוע לטובת ביצוע תקין של התהליך. מבקש ממך לתפוס את הפיקוד ולהסביר מה בדיוק צריך לעשות כדי שהערך יעלה לדיון מחדש בכדי שיחזור למרחב הערכים. אנחנו עושים המון מאמצים בכדי לעמוד בנהלים, שינינו את הערך בצורה חוזרת ונשנית ע"פ כל בקשה שלך, תוך כדי הוספת תוכן אנציקלופדי רב עד כדי כך שאני מאמין שהערך שלנו לא נופל מערכים קיימים כמו בית ספר רימון. רוצה להודות בהזדמנות זו לכל מי שלקח חלק אקטיבי בסיוע ושיפור הערך. OmerAssraf1 - שיחה 10:44, 26 בנובמבר 2017 (IST)
OmerAssraf1, אין לי טענות אליכם היות שמדובר בנהלים פנימיים שלא מוכרים לכם. אסכם בקצרה את הנוהל:
* ערך חדש שמועלה בפעם הראשונה לוויקיפדיה יכול לעבור הליך של "חשיבות אנציקלופדית" מדובר בדיון מקדים למחיקה מוחלטת מהשרת. אם בעקבות הדיון הוחלט להשאיר את הערך, אין למחוק אותו. מותר להעלות את הערך להצבעת מחיקה שבה ישתתף פורום רחב יותר ותהיה בו ספירת קולות.
* אם הערך נכתב מתישהו בעבר והוחלט למחוק אותו אם לא הייתה לו חשיבות אין אפשרות לכתוב אותו מחדש. במקרה כזה מבוצע "דיון שחזור". בשביל דיון שחזור יש לפתוח טיוטה מסודרת () ויש לפתוח דיון שחזור (בוצע ב-14.11 תחת הכותרת חידוש הדיון). במהלך דיון השחזור יש להסביר מה השתנה מהפעם הראשונה כשהערך נמחק ולעכשיו. כלומר, מה השינוי בנסיבות העניין. בדיון שחזור לא היו משתתפים שתמכו בשחזור הערך במשך שבוע (שבוע הוא הזמן שמוקדש לדיונים מהסוג הזה). בגלל שהערך נמחק לפני זמן קצר (כחודש) ובגלל שלא הייתה תמיכה בשחזור הערך בגלל שינוי נסיבות הציע אחד המשתמשים הקבועים (לא סתם) לקיים הצבעת שחזור. זהו הליך שני שאפשר לנקוט בו כשהערך נמחק מהשרת. בשביל הצבעת שחזור אין צורך בשינוי נסיבות. בהצבעת שחזור יש צורך ברוב מיוחס של 60% מהמצביעים כדי לשחזר את הערך. בשביל הצבעת שחזור יש צורך לאסוף 5 חתימות של משתמשים בעלי זכות הצבעה כדי לפתוח את ההצבעה (). כעת אפשר לפתוח הצבעת שחזור אך אין לשחזר את הערך ללא הצבעה. רק משתמש בעל זכות הצבעה יכול לפתוח הצבעה. כל משתמש, גם משתמש שלא חתם וגם משתמש שלא יזם את הדיון יכול לפתוח הצבעת שחזור (בתנאי שיש לו זכות הצבעה). אין לשחזר את הערך ללא הצבעה לפי ההליך הזה. אני מקווה שזה ברור. אם יש לך זכות הצבעה, באפשרותך לפתוח את ההצבעה בעצמך או להמתין שמישהו אחר יעשה זאת. גילגמש • שיחה 12:03, 26 בנובמבר 2017 (IST)

text: תודה רבה על התשובה המפורטת. אם הבנתי נכון, כל מה שנשאר מצידי זה להמתין למשתמש בעל זכות הצבעה שייפתח הצבעה לשחזור, אמת? OmerAssraf1 - שיחה 12:10, 26 בנובמבר 2017 (IST)
replies: text: :באופן עקרוני, כן אבל היות שלא בטוח שזה יקרה אני מציע שתפנה לאחד החותמים פה, הכי טוב לעדירל כי הוא זה שהתחיל עם איסוף החתימות. על הדרך בדוק אם יש לך זכות הצבעה. אם כן, אתה יכול לפתוח הצבעה בעצמך. אני חושב שיש להצביע עם תבנית הצבעת מחיקה ולשנות כותרות מתאימות. אתייג את משתמש:Lostam. גילגמש • שיחה 12:12, 26 בנובמבר 2017 (IST)
replies: text: ::גילגמש היטיב לסכם ולתאר את הכללים ואת האפשרויות. כפי שכתבתי גם אני כאן בדף לפני כמה ימים, הדרך היחידה לשחזור הערך כרגע היא באמצעות השגת הרוב הדרוש בהצבעת שחזור. החתימות גויסו, צריך ויקיפד בעל זכות הצבעה שיסכים לפתוח את הצבעת השחזור. Lostam - שיחה 14:05, 26 בנובמבר 2017 (IST)
replies: text: :::כיצד באפשרותי לגייס ויקיפד עם זכות הצבעה? אני מאמין שלי אין זכות הצבעה, שכן אני חדש באתר ומדובר בערך הראשון שלי. OmerAssraf1 - שיחה 17:50, 26 בנובמבר 2017 (IST)
replies: text: ::::ההצבעה כבר נפתחה על ידי אבנר. אני חושב שLostam וגילגמש הנהיגו כללים מחמירים, אבל אין לי כוונה לנהל על כך דיון. כרגע אתה יכול לחכות לתוצאות ההצבעה. אגב, לא ברור לי למה אתה מתאמץ כל כך. מה בדיוק נותן ערך בויקיפדיה? עדירל - שיחה 18:04, 26 בנובמבר 2017 (IST)

text: ::::זה התחיל כמחווה לבית ספר שלמדתי בו והרגשתי שהוא גדול מדי בכדי שלא יקבל הכרה בפלטפורמה שלי באופן אישי יש עוד יראת כבוד כלפיה כמו ויקיפדיה, ואם נהיה כנים, המשיך מתוך עיקרון. אם בסופו של דבר לא יקבל תמיכה גורפת בהצבעה אני אבין, אני פשוט לא מבין את החמצת הפנים המתמידה של הויקיפדים הוותיקים. OmerAssraf1 - שיחה 10:24, 27 בנובמבר 2017 (IST)
thread_title: איסוף תומכים לשחזור הערך

message: כמו שאני מבין מויקיפדים כמו גילגמש, דיון באורך עשרות פסקאות שמתפרש על ציר זמן של שבועות ואף חודשים לא מספיק בשביל להוכיח שנעשה מאמץ כביר לכך שהערך יוגש בצורה ראויה לשחזור - מגוחך! קצת מאכזב אותי שאני מצד אחד מקבל המון ביקורת כאן, ואני עושה כל מה שביכולתי לעמוד בדרישות, רק בכדי שבזמן ההצבעה מפנים לי את הגב ועומדים מולי על "עקרונות". זאת כאשר הייתה הפלטפורמה והרצון העז לקבל חניכה ראויה, שלא התקבלה עקב התעסקות מתמדת בתפל ובמשחקי כוח ילדותיים מצד הוותיקים - במקום לתת הכוונה ישירה, מקצועית ונטולת הטפה לגבי מה לעשות. אני מעיד בתור אחד שרוצה לתרום ערך ראשון בויקיפדיה כי לא הייתי ממליץ לאף אחד להיכנס לתהליך, גם אם היה מדובר בערך שיותר מן הראוי שייכלל בה, וכי רק אנשים כמו עדירל ואבנר (מתנצל אם לא ציינתי את כולם) באמת הגיעו במטרה לעזור בצורה בוגרת ומקצועית, אך נראה כי כוחם מועט לעומת הוותיקים שבעיקר יודעים איך לומר לא. עדיין לא הוסבר לי מה ההבדל המהותי בין הערך של בית ספר רימון שעומד איתן במרחב הערכים כבר זמן רב, לעומת הערך שלנו שמבוסס כמעט לחלוטין על הפורמט בו הוא נכתב, ובעיניי זה לא פחות מאבסורד.
לכן אני מעוניין לנצל את המעמד הזה בשביל שכל מי שהתנגד או נמנע מהלצביע בעד שחזור הערך שיסביר בצורה ברורה ונאותה מה יש לשנות בערך בכדי שיעמוד ברף. תודה מראש OmerAssraf1 - שיחה 10:24, 27 בנובמבר 2017 (IST)
replies: text: אני סבור שלא עשית את כל מה שהיה אפשר. אני לא הצד העיקרי שמעורב בערך הזה, אני צופה מהצד ומצביע, כמו כמעט כל יתר הוויקיפדים. אתה הצדק העיקרי ועליך מוטלת החובה להציג ערך ראוי. אני אין לי מושג מה היא המכללה הזאת ואני שופט את הערך לפי מה שמופיע בו. כרגע התוכן הוא פרסומי. יתכן שאי אפשר לכתוב את זה אחרת, אבל לי זה לא משנה. אני רוצה ויקיפדיה נקייה מפרסומות. התוצאה, מבחינתי היא לא טובה. אין לי גם עניין מיוחד לשפר את הערך בעצמי כי הוא לא חשוב לי. זה עוד ערך מיני רבים (אני מניח עשרות אלפים) שנתקלתי בהם. רב הוויקיפדים האחרים מרגישים אותו דבר. רק מעטים לוקחים חלק מעשי בדיון וחלק קטן עוד יותר עושה משהו בפועל עם הערך. הרוב יסתפקו בהצבעה בלבד לפי נטיית לבם. אינך צריך לקחת את הדברים באופן אישי. זה לא אישי. למעשה, אף אחד כאן לא מכיר אותך בכלל ואין איזה רגש שלילי מיוחד כלפיך. גילגמש • שיחה 11:18, 27 בנובמבר 2017 (IST)
replies: text: :אני בטוח שזה לא אישי ולא נעלבתי חלילה. אני מבין את האינטרס האישי שלך כויקיפד וותיק שלא יהיו תכנים פרסומיים באתר, אך מצד שני אני לא יכול שלא להרגיש כי קיימת החמרה חריפה בנהלים מול הערך,  שאני מבין שבקלות יכול להצטייר כפרסומי, אך בסופו של דבר מבוסס על ערך של בית ספר אחר בתחום אשר אני מניח שגם עבר דרכך ואני מניח כי התייחסת אליו כמספיק אינפורמטיבי וחשוב בכדי שייכנס למרחב הערכים. בסופו של יום, הערך עדיין בשלב גמיש במיוחד ויכול לעבור שינויים כאוות נפשך - אני מאמין בלב שלם שפעילויות שהמכללה לוקחת בהם חלק כמו סדנאות אמן, תחרויות ופלטפורמות שהמכללה מספקת בכדי לתת במה לאמנים מצליחים ואזוטריים כאחד הם תרומה אדירה, שהמכללה עושה מאמצים בכדי לקיים אותן בכדי שסצינת המוזיקה במדינת ישראל תהיה יותר נגישה לקהל הגלובאלי ותהפוך את האומנות למשהו שיותר ריאלי לקחת חלק בו במציאות הלא פשוטה שמדינה כמו ישראל נמצאת בה. אני יכול להעיד באופן אישי כמוזיקאי, שכאשר הייתי צעיר והתלבטתי אם להפוך את התחביב שלי למקצוע לחיים, לראות בית ספר אשר מקבל ייצוג אנציקלופדי בו אני נחשף לכל כך הרבה פלטפורמות שאני יכול לקבל בהן במה אפילו כאמן כביכול חסר כל חשיבות, היא זריקת העידוד שיכולה לעשות את ההבדל בין מוזיקאי חדש ופורץ גבולות לבין עוד אחד מאלפי סטודנטים באוניברסיטאות והמכללות המקצועיות השונות. במיוחד כשאוטוריטה פורמלית יחסית כמו ויקיפדיה נותנת לזה במה ומכירה בהשפעה החשובה שיש לזה על עולם התרבות הישראלי. מכאן נובעת ההתעקשות שלי, אם כבר לענות על שאלתו של עדירל. אני לא מציע שרק על בסיס זה תתמוך בערך באופן עיוור, אך אני בהסתכלות אובייקטיבית ככל שאני יכול לא מצליח לראות הבדל מהותי שהופך את הערך של מכללת BPM לפרסומי ושל רימון לאינפורמטיבי ואנציקלופדי. OmerAssraf1 - שיחה 11:49, 27 בנובמבר 2017 (IST)
replies: text: ::בסדר, אבל מה שתכתב זה לא רלוונטי. אתה מדבר על עניין רגשי ואילו בשבילי זה רק ערך שצריך להיות אנציקלופדי. לא באמת חשוב לי למה בחרת ללמוד במוסד הזה או למה אחרים בחרו ללמוד בו או מה האיכות הפדגוגית שלו וכל זה. בשבילי זה ערך בנושא X והוא צריך לעמוד בקריטריונים כלליים שיש לנו לגבי X. הX במקרה הזה הוא מוסד לימודי אז הוא צריך להיות דומה לערך על בית ספר אחר ולהראות אותו דבר בשינויים המתבקשים (שמות, תכני לימוד שונים, הישגים אקדמיים אם ישנם כאלה ועוד). את זה לא קיבלתי כאן ולכן הצבעתי נגד השחזור. יתכן שאם הטקסט היה אחר, לא היתי מתנגד לשחזור. גילגמש • שיחה 12:44, 27 בנובמבר 2017 (IST)
replies: text: :::אני מבין את החשיבה שלך בנושא, אך אני מתעקש לומר שכל הדברים שציינת קיימים בערך, ברמת פירוט דומה או גדולה יותר לערך של רימון, ככה שההשוואה שלך נופלת בעיניי. אני יכול בהחלט להרחיב על התכנים הנלמדים בכל אחד מהמסלולים והקורסים בקצרה, משהו שלא עשיתי כי לא ראיתי לנכון ואם אני לא טועה אתה בעצמך אמרת כי אין בזה טעם. אני מאמין שהסיקורים באמצעי התקשורת השונים, הפירוט של הפלטפורמות השונות בתעשיית המוזיקה שמכללת BPM לוקחת או לקחה בה חלק, המלגות שמוצעות ועוד כולם הישגים אקדמיים, אשר ציינתי. ביקשתי מספר פעמים הבהרה למהו הישג אקדמי - אני מוצא את עצמי חוזר המון פעמים על הבקשה הזאת, וגם לאחר שערכתי את הערך והוספתי אפילו עוד לא שמעתי ממך אם אני בכיוון בכלל. אם אתה יכול להכווין אותי לערך שעומד בסטנדרט אז מעולה, עד אז אני עדיין לא מבין איך הערך שלנו שונה מרימון - האם אתה מוכן אחת ולתמיד להסביר? אני מבין שאתם עסוקים ואין לכם זמן להיכנס יותר מדי לעומק, אבל אני מבקש פירוט אחד ספציפי וברור, השימוש בססמאות כמו "הישגים אקדמיים" ו"ערך פרסומי" לא שווים הרבה בפרקטיקה, שכן כל ערך על כל גוף או אדם יכול להצטייר כפרסומי אם אתה נובר בזה מספיק. OmerAssraf1 - שיחה 13:20, 27 בנובמבר 2017 (IST)
replies: text: ::::תראה עומר, אני גם ככה הגבתי יותר ממה שרציתי. יש הצבעה ונראה שלפחות בינתיים עמדתך זוכה לרוב אתה מוזמן להמשיך לעקוב אחרי ההצבעה הלינק פה בתחילת דף השיחה. אני לא מעוניין להגיב יותר היות שכפי שאמרתי גם ככה השתתפתי יותר ממה שרציתי בדיונים שקשורים לערך הזה. אם יוחלט לשחזר אז שישוחזר. כל מה שהיה לי לומר, אמרתי ואני מעדיף לא להוסיף עוד. גילגמש • שיחה 14:55, 27 בנובמבר 2017 (IST)
thread_title:  שיפור הערך טרם סיום ההצבעה 

message: שלום לכולם, מודה לכל מי שלקח חלק ותמך בתהליך הארוך לשחזור הערך, שמחתי מאוד לראות כי ההצבעה הסתיימה עם רוב של תומכים. אז מה עכשיו? איך משחזרים את הערך? OmerAssraf1 - שיחה 16:04, 3 בדצמבר 2017 (IST)
replies: text: ממתינים שלוסתם יסכם את ההצבעה וישחזר. אבנר - שיחה 19:03, 3 בדצמבר 2017 (IST)
thread_title:  שחזור הערך 

message: האם הכותרת היא BPM שאמורה להיות קיצור או שכל הרעיון בלוגו הוא שנראה כאילו נכתב בעברית 'שקט'? הראש - שיחה 14:07, 30 בדצמבר 2019 (IST)
replies: text: אני משער שהכוונה היא ל"Beats per minute" המתארת קצב מוסיקלי. טל (רונאלדיניו המלך • שיחה) 14:21, 30 בדצמבר 2019 (IST)
thread_title:  פירוש ראשי התיבות 

message: שלום עורכים יקרים,
מצאתי קישור חיצוני אחד או יותר במכללת BPM שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.mouse.co.il/music/articles/1.3253985 נמצא כקישור שבור. מומלץ להוסיף https://web.archive.org/web/20171031182044/http://www.mouse.co.il/music/articles/1.3253985 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 02:11, 11 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)